

VLADA REPUBLIKE HRVATSKE

Zagreb, 25. srpnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zaštite okoliša i zelene tranzicije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Nacrt prijedloga zakona o provedbi Uredbe (EU) 2023/1542 Europskog parlamenta i Vijeća od 12. srpnja 2023. o baterijama i otpadnim baterijama, izmjeni Direktive 2008/98/EZ i Uredbe (EU) 2019/1020 te stavljanju izvan snage Direktive 2006/66/EZ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222| vlada.gov.hr

**MINISTARSTVO ZAŠTITE OKOLIŠA I ZELENE TRANZICIJE**

**NACRT**

**PRIJEDLOG ZAKONA O PROVEDBI UREDBE (EU) 2023/1542 EUROPSKOG PARLAMENTA I VIJEĆA OD 12. SRPNJA 2023. O BATERIJAMA I OTPADNIM BATERIJAMA, IZMJENI DIREKTIVE 2008/98/EZ I UREDBE (EU) 2019/1020 TE STAVLJANJU IZVAN SNAGE DIREKTIVE 2006/66/EZ**

**Zagreb, srpanj 2024.**

**PRIJEDLOG ZAKONA O PROVEDBI UREDBE (EU) 2023/1542 EUROPSKOG PARLAMENTA I VIJEĆA OD 12. SRPNJA 2023. O BATERIJAMA I OTPADNIM BATERIJAMA, IZMJENI DIREKTIVE 2008/98/EZ I UREDBE (EU) 2019/1020 TE STAVLJANJU IZVAN SNAGE DIREKTIVE 2006/66/EZ**

**I. USTAVNA OSNOVA ZA DONOŠENJE ZAKONA**

Ustavna osnova za donošenje ovoga Zakona sadržana je u odredbi članka 2. stavka 4. podstavka 1. Ustava Republike Hrvatske („Narodne novine“, br. 85/10. - pročišćeni tekst i 5/14. - Odluka Ustavnog suda Republike Hrvatske).

**II. OCJENA STANJA I OSNOVNA PITANJA KOJA SE TREBAJU UREDITI ZAKONOM TE POSLJEDICE KOJE ĆE DONOŠENJEM ZAKONA PROISTEĆI**

1. **Ocjena stanja**

Uredba (EU) 2023/1542 EUROPSKOG PARLAMENTA I VIJEĆA od 12. srpnja 2023. o baterijama i otpadnim baterijama, izmjeni Direktive 2008/98/EZ i Uredbe (EU) 2019/1020 te stavljanju izvan snage Direktive 2006/66/EZ (SL L191, 28.7.2023) (u daljnjem tekstu: Uredba (EU) 2023/1542) je donesena u srpnju 2023. godine, primjenjuje se od 18. veljače 2024. godine, osim za propisane odredbe koje čine iznimke, a koje stupaju na snagu prema propisanom rasporedu. Člankom 93. Uredbe (EU) 2023/1542 određeno je da države članice do 18. kolovoza 2025. utvrđuju pravila o sankcijama koje se primjenjuju na kršenja ove Uredbe i poduzimaju sve potrebne mjere radi osiguranja njihove provedbe.

Uredbom (EU) 2023/1542 se uređuju pitanja o baterijama, posebice zahtjevi u vezi stavljanja na tržište, uporabe, sigurnosti, označavanja, informacija, zahtjeva u vezi proširene odgovornosti proizvođača i zahtjeva u vezi sakupljanja i obrade otpadnih baterija i izvješćivanje, a primjenjuje se na sve kategorije baterija, odnosno na prijenosne baterije, baterije za pokretanje, rasvjetu i paljenje, baterije za laka prijevozna sredstva, baterije za električna vozila i industrijske baterije, bez obzira na njihov oblik, obujam, masu, dizajn, sastav materijala, kemijska svojstva, uporabu ili namjenu. Primjenjuje se i na baterije koje su ugrađene ili dodane u proizvode ili su posebno dizajnirane da bi se ugradile ili dodale u proizvode.

Uredbom (EU) 2023/1542 je određeno da se baterije stavljaju na tržište ili u uporabu samo ako ispunjavaju zahtjeve u pogledu održivosti i sigurnosti (npr. ugljični otisak baterije, reciklirani sadržaj, učinkovitost, trajnost, uklanjanje i zamjena, sigurnost) i zahtjeve u pogledu označivanja i informacija (starost i očekivani životni vijek baterije). Zatim, se određuje sukladnost baterija, postupci ocjenjivanja sukladnosti, EU izjava o sukladnosti, načela, pravila i uvjeti za stavljanje oznake CE, tijela koja provode prijavljivanje tijela za ocjenjivanje sukladnosti koja su ovlaštena za provedbu zadaća ocjenjivanja, zahtjevi i obaveze tijela za prijavljivanje i zahtjevi u vezi s prijavljenim tijelima, zahtjev za prijavu, postupak prijavljivanja. Propisuju se i obveze gospodarskih subjekata proizvođača i dobavljača baterija i ovlaštenih zastupnika, uvoznika, distributera, pružatelja usluge provođenja narudžbi. Uredba uvodi i obvezu gospodarskih subjekata da provedu politiku dužne pažnje vezanu uz baterije, a koja uključuje sustav upravljanja, sustava upravljanja rizicima, a sve se provjerava periodičnim revizijama tijela za ocjenjivanje usklađenosti.

Uredbom (EU) 2023/1542 se propisuje gospodarenje otpadnim baterijama, nadležno tijelo za praćenje i provjeru ispunjavanja obveza proizvođača, registar proizvođača, proširenu odgovornost proizvođača, organizaciju za kontrolu odgovornosti proizvođača, ovlaštenje za ispunjavanje proširene odgovornosti proizvođača, sakupljanje otpadnim baterija, obveze distributera, sustavi pologa za baterije, obveze krajnjih korisnika, obveze subjekata koji upravljaju postrojenjima za obradu otpada, sudjelovanje javnih tijela za gospodarenje otpadom, sudjelovanje dobrovoljnih sakupljališta, ograničenja za predaju otpadnih baterija, obveze u pogledu ciljeva za sakupljanje otpadnih baterija, obrada otpadnih baterija, ciljevi za učinkovitost recikliranja i oporabu materijala, uvjeti za pošiljke otpadnih baterija, pripremu za ponovnu uporabu ili prenamjenu otpadnih baterija, informacije o sprječavanju nastanka otpadnih baterija i gospodarenju otpadnim baterijama, zahtjevi u pogledu izvješćivanja nadležnih tijela, izvješćivanje Komisije.

Uredbom (EU) 2023/1542 se propisuje Digitalna putovnica za baterije koja sadržava informacije o modelu baterije i informacije specifične za pojedinačnu bateriju, uključujući informacije koje proizlaze iz uporabe te baterije i tehnički dizajn i funkcioniranje putovnice za baterije, zatim nadzor tržišta Unije i zaštitni postupci Unije koji uključuju postupke na nacionalnoj razini u pogledu baterija koje predstavljaju rizik za zdravlje ljudi ili sigurnost osoba, za zaštitu imovine ili za okoliš, zaštitni postupak Unije, usklađene baterije koje predstavljaju rizik, zajedničke aktivnosti, postupanja u slučaju formalne neusklađenosti, neusklađenosti s obvezama dužne pažnje.

Nadalje, Uredbom (EU) 2023/1542 se propisuju uvjeti zelene javne nabave i postupak izmjene ograničenja za tvari u slučaju rizika, delegirane ovlasti i postupak odbora EK, završne odredbe, preispitivanje, stupanje na snagu i primjena.

U Republici Hrvatskoj do sada nisu određena nadležna tijela, njihove ovlasti ni prekršajne odredbe za provedbu Uredbe (EU) 2023/1542.

Inače, sustav proširene odgovornosti proizvođača baterija u Republici Hrvatskoj postoji od 2006. godine i bio je propisan Pravilnikom o gospodarenju otpadnim baterijama i akumulatorima („Narodne novine“ br. [133/06](http://narodne-novine.nn.hr/clanci/sluzbeni/128770.html)., [31/09](http://narodne-novine.nn.hr/clanci/sluzbeni/2009_03_31_686.html)., [156/09](http://narodne-novine.nn.hr/clanci/sluzbeni/2009_12_156_3894.html)., [45/12](http://narodne-novine.nn.hr/clanci/sluzbeni/2012_04_45_1128.html). i [86/13](http://narodne-novine.nn.hr/clanci/sluzbeni/2013_07_86_1932.html).), Pravilnikom o baterijama i akumulatorima i otpadnim baterijama i akumulatorima („Narodne novine“, broj [111/15](http://narodne-novine.nn.hr/clanci/sluzbeni/2015_10_111_2147.html).) te zadnjim koji je na snazi **Pravilnikom o gospodarenju posebnim kategorijama otpada u sustavu Fonda („Narodne novine“, broj** [124/23](https://narodne-novine.nn.hr/clanci/sluzbeni/2023_10_124_1717.html).**) donesenim na temelju Zakona o gospodarenju otpadom („Narodne novine“, br.** [84/21](https://narodne-novine.nn.hr/clanci/sluzbeni/2021_07_84_1554.html). **i** [142/23](https://narodne-novine.nn.hr/clanci/sluzbeni/2023_11_142_1953.html). **- Odluka Ustavnog suda Republike Hrvatske).** Osim navedenim aktima sustav je uređen i aktima Fonda za zaštitu okoliša i energetsku učinkovitost što uključuje upute i ugovore s osobama koje obavljaju sakupljanje i oporabu otpadnih baterija.

**Sustavom gospodarenja otpadnim baterijama u Republici Hrvatskoj** upravlja Fond na način da proizvođači koji stavljaju na tržište baterije plaćaju naknadu za gospodarenje otpadnim baterijama u Fond, a Fond iz te naknade plaća troškove sakupljanja i obrade otpadnih baterija.

1. **Pitanja koja se trebaju urediti ovim Zakonom**

S obzirom da je Uredba je u cijelosti obvezujuća i primjenjuje se u svim državama članicama, ovim Zakonom je potrebno odrediti nadležna tijela, njihove ovlasti i prekršajne odredbe nužne za provedbu Uredbe (EU) 2023/1542 na području Republike Hrvatske.

Nadležna tijela su: Ministarstvo zaštite okoliša i zelene tranzicije, Hrvatska akreditacijska agencija, Ministarstvo zdravstva i Fond za zaštitu okoliša i energetsku učinkovitost.

Ministarstvo zaštite okoliša i zelene tranzicije je *tijelo koje provodi prijavljivanje* iz Uredbe (EU) 2023/1542 i nadležno je za prijavljivanje tijela za ocjenjivanje sukladnosti i izdavanje ovlaštenja Fondu za zaštitu okoliša i energetsku učinkovitost te provjerava i nadzire da Fond ispunjava zahtjeve za proširenu odgovornost proizvođača.

Hrvatska akreditacijska agencija je *nacionalno akreditacijsko tijelo* iz Uredbe (EU) 2023/1542 koje provodi utvrđivanje i provedbu postupaka potrebnih za procjenu i praćenje prijavljenih tijela odnosno ocjenu osposobljenosti tijela za ocjenu sukladnosti, te nadzor usklađenosti s propisanim zahtjevima prijavljenih tijela, uključujući njihovu usklađenost s Uredbom (EU) 2023/1542.

Ministarstvo zdravstva nadležno je za postupanja u vezi dosjea za uvođenje ograničenja za stavljanje na tržište ako baterija predstavlja rizik za zdravlje ljudi ili za okoliš iz Uredbe (EU) 2023/1542.

Fond za zaštitu okoliša i energetsku učinkovitost je *organizacija za kontrolu odgovornosti proizvođača* iz Uredbe (EU) 2023/1542 i nadležno je za obavljanje poslova organizacije za kontrolu odgovornosti proizvođača, sakupljanje i obradu baterija i elektronički sustav praćenja.

Nadzor nad primjenom Zakona i Uredbe (EU) 2023/1542 provode, u skladu s posebnim zakonima, nadležni inspektori Državnog inspektorata (inspekcija zaštite okoliša, sanitarna inspekcija, tržišna inspekcija, elektroenergetska inspekcija), Hrvatske regulatorne agencije za mrežne djelatnosti (HAKOM), Ministarstva zdravstva, Ministarstva mora, prometa i infrastrukture, Ministarstva unutarnjih poslova, Ministarstva financija – Carinska uprava, Državnog zavoda za mjeriteljstvo i Hrvatske agencija za civilno zrakoplovstvo te komunalno redarstvo (JLS).

1. **Posljedice koje će donošenjem Zakona proisteći**

Donošenjem Zakona Republika Hrvatska će ispuniti obvezu iz članka 93. Uredbe (EU) 2023/1542 (utvrđivanje pravila o sankcijama koje se primjenjuju na kršenja Uredbe (EU) 2023/1542 i poduzimanje svih potrebnih mjera radi osiguranja provedbe) na način da će odrediti nadležna tijela, njihove ovlasti i prekršajne odredbe za provedbu Uredbe (EU) 2023/1542. Dodatno, Zakonom će se uspostaviti pravni okvir da ministarstvo nadležno za zaštitu okoliša i Fond usklade postojeći sustav proširene odgovornosti proizvođača baterija uključujući i gospodarenje otpadnim baterijama s ovim Zakonom i Uredbom (EU) 2023/1542.

**III. OCJENA I IZVORI POTREBNIH SREDSTAVA ZA PROVOĐENJE ZAKONA**

Za provedbu ovoga Zakona nije potrebno osigurati sredstva u državnom proračunu Republike Hrvatske.

**PRIJEDLOG ZAKONA O PROVEDBI UREDBE (EU) 2023/1542 EUROPSKOG PARLAMENTA I VIJEĆA OD 12. SRPNJA 2023. O BATERIJAMA I OTPADNIM BATERIJAMA, IZMJENI DIREKTIVE 2008/98/EZ I UREDBE (EU) 2019/1020 TE STAVLJANJU IZVAN SNAGE DIREKTIVE 2006/66/EZ**

I. OPĆE ODREDBE

*Predmet Zakona*

**Članak 1.**

Ovim Zakonom se utvrđuju nadležna tijela, ovlasti nadležnih tijela i prekršajne odredbe za provedbu Uredbe Europske unije iz članka 2. ovoga Zakona.

*Prijenos propisa Europske unije*

**Članak 2.**

Ovim Zakonom osigurava se provedba Uredbe (EU) 2023/1542(EU) 2023/1542 Europskog parlamenta i Vijeća od 12. srpnja 2023. o baterijama i otpadnim baterijama, izmjeni Direktive 2008/98/EZ i Uredbe (EU) 2019/1020 te stavljanju izvan snage Direktive 2006/66/EZ (SL L191, 28.7.2023) (u daljnjem tekstu: Uredba (EU) 2023/1542).

*Pojmovi*

**Članak 3.**

(1) Pojmovi koji se koriste u ovom Zakonu imaju značenje utvrđeno Uredbom (EU) 2023/1542, zakonima kojima se uređuje gospodarenje otpadom i propisima donesenim temeljem tih zakona.

(2) Izrazi koji se koriste u ovom Zakonu, a imaju rodno značenje odnose se jednako na muški i ženski rod.

(3) Podaci i dokumentacija koji se koriste u provedbi Uredbe (EU) 2023/1542 u Republici Hrvatskoj moraju biti na hrvatskom jeziku.

II. NADLEŽNA TIJELA, NJIHOVE NADLEŽNOSTI I PODRUČJE RADA

*Nadležna tijela*

**Članak 4.**

(1) *Tijelo koje provodi prijavljivanje* je ministarstvo nadležno za zaštitu okoliša i nadležno je za prijavu tijela za ocjenjivanje sukladnosti.

(2) *Nacionalno akreditacijsko tijelo* je Hrvatska akreditacijska agencija, a provodi ocjenu osposobljenosti tijela za ocjenu sukladnosti, te nadzor usklađenosti s propisanim zahtjevima prijavljenih tijela, uključujući njihovu usklađenost s člankom 27. Uredbe (EU) 2023/1542 kako je utvrđeno člankom 22. stavkom 1. Uredbe (EU) 2023/1542.

(3) Na pitanja prijavljivanja tijela za ocjenjivanje sukladnosti na odgovarajući način se primjenjuju odredbe propisa koji uređuje prijavljivanje tijela za ocjenjivanje sukladnosti.

(4) Ako ministarstvo nadležno za zaštitu okoliša smatra da uporaba određene tvari u izradi baterija ili prisustvo određene tvari u bateriji u vrijeme njihovog stavljanja na tržište ili u daljnjim fazama životnog ciklusa baterije, uključujući i tijekom promjene namjene baterije ili za vrijeme obrade otpadnih baterija, predstavlja rizik za zdravlje ljudi ili za okoliš kojim se ne može na odgovarajući način upravljati ili nadzirati i na koji je potrebno odgovoriti na razini Europske unije, ministarstvo nadležno za zaštitu okoliša o navedenom obavještava ministarstvo nadležno za zdravstvo i predlaže pripremu dosjea za uvođenje ograničenja.

(5) Ministarstvo nadležno za zdravstvo, temeljem obavijesti iz stavka 4. ovoga članka i podataka koji uključuju socioekonomsku procjenu i analizu alternativa, u suradnji s ministarstvom nadležnim za zaštitu okoliša priprema dosje za uvođenje ograničenja radi pokretanja postupka iz članaka 86., 87. i 88. Uredbe (EU) 2023/1542.

(6) Dosje iz stavka 5. ovoga članka priprema se u formatu predviđenom u Prilogu XV. Uredbe (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe komisije (EZ) br. 1488/94 kao i Direktive vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006.), kako je zadnje izmijenjena i dopunjena Uredbom Komisije (EU) 2023/2482 od 13. studenoga 2023. o izmjeni Uredbe (EZ) br. 1907/2006 Europskog parlamenta i Vijeća u pogledu tvari bis(2-etilheksil)-ftalat (DEHP) u medicinskim proizvodima (SL L, 2023/2482, 14.11.2023.).

*Ovlasti Fonda za zaštitu okoliša i energetsku učinkovitost*

**Članak 5.**

(1) *Organizacija za kontrolu odgovornosti proizvođača* je Fond za zaštitu okoliša i energetsku učinkovitost (u daljnjem tekstu: Fond).

(2) Fond uspostavlja Registar proizvođača utvrđen člankom 55. Uredbe (EU) 2023/1542 u okviru Registra proizvođača s proširenom odgovornosti utvrđenog propisom koji uređuje gospodarenje otpadom.

(3) Fond osigurava sakupljanje i obradu otpadnih baterija u skladu s člancima 59., 60., 61. i 70. Uredbe (EU) 2023/1542.

(4) Fond putem registra iz stavka 2. ovoga članka uspostavlja elektronički sustav u skladu s člankom 75. stavkom 8. Uredbe (EU) 2023/1542.

(5) Fond je obvezan ishoditi ovlaštenje iz članka 6. ovoga Zakona.

*Ovlasti ministarstva nadležnog za zaštitu okoliša*

**Članak 6.**

(1) Ministarstvo nadležno za zaštitu okoliša izdaje Fondu ovlaštenje u skladu s člankom 58. Uredbe (EU) 2023/1542.

(2) Ovlaštenje iz stavka 1. ovoga članka nije upravni akt.

(3) Ministarstvo nadležno za zaštitu okoliša donosi rješenje o provedbi članka 69. stavaka 3. Uredbe (EU) 2023/1542.

(4) Protiv rješenja iz stavka 3. ovoga članka žalba nije dopuštena, ali se može pokrenuti upravni spor pred nadležnim upravnim sudom.

(5) Ministarstvo nadležno za zaštitu okoliša:

- provodi istraživanje iz članka 69. stavka 5. Uredbe (EU) 2023/1542

- izvješćuje Komisiju u skladu s člankom 76. Uredbe (EU) 2023/1542

- putem mrežnih stranica pruža informacije i potporu gospodarskim subjektima u ispunjavanju obveza dužne pažnje u skladu s člankom 48. stavkom 6. Uredbe (EU) 2023/1542.

(6) Ministarstvo nadležno za zaštitu okoliša obavještava Europsku komisiju u skladu s člankom 54. stavkom 4. i člankom 93. Uredbe (EU) 2023/1542.

*Tijela za nadzor*

**Članak 7.**

(1) Inspekcijski nadzor nad primjenom ovoga Zakona, propisa donesenih na temelju ovoga Zakona i Uredbe (EU) 2023/1542 u dijelu koji se odnosi na prijevoz, sakupljanje i obradu otpadnih baterija provodi inspekcija zaštite okoliša Državnog inspektorata.

(2) Nadzor nad primjenom ovoga Zakona, propisa donesenih na temelju ovoga Zakona i Uredbe (EU) 2023/1542 u dijelu propisanim poglavljem VI. i VII., osim u dijelu koji se odnosi na obveze prijavljenih tijela iz Uredbe (EU) 2023/1542, provodi tržišna inspekcija Državnog inspektorata sukladno svom djelokrugu određenim posebnim propisom i elektroenergetska inspekcija Državnog inspektorata u dijelu koji se odnosi na upotrebu baterija sukladno svom djelokrugu određenim posebnim propisom, osim za:

1. baterije koje se stavljaju na tržište ili uporabu namijenjene za radijsku opremu kad nadzor provode nadležni inspektori Hrvatske regulatorne agencije za mrežne djelatnosti (HAKOM) u skladu s ovlastima određenim posebnim zakonom
2. baterije koje se stavljaju na tržište ili uporabu namijenjene medicinskim proizvodima kad nadzor provodi farmaceutska inspekcija ministarstva nadležnog za zdravstvo u skladu s ovlastima određenim posebnim zakonom
3. baterije koje se stavljaju na tržište ili uporabu namijenjene mjerilima kad nadzor provodi mjeriteljska inspekcija Državnog zavoda za mjeriteljstvo u skladu s ovlastima određenim posebnim zakonom
4. baterije koje se stavljaju na tržište ili uporabu namijenjene oružju, eksplozivima, pirotehničkim sredstvima, opremi za zaštitu od požara i drugoj opremi kad nadzor provodi inspekcija zaštite od požara i inspekcija proizvodnje i prometa eksplozivnih tvari i oružja ministarstva nadležnog za unutarnje poslove u skladu s ovlastima određenim posebnim zakonom
5. baterije koje se stavljaju na tržište ili uporabu namijenjene za vozila i opremu cestovnog, željezničkog, pomorskog i zračnog prometa, žičare, uspinjače i vučnice kad nadzor provodi nadležna inspekcija ministarstva nadležnog za more, promet i infrastrukturu u skladu s ovlastima određenim posebnim zakonom
6. baterije koje se stavljaju na tržište ili uporabu namijenjene zrakoplovima i opremi kad nadzor provodi nadležna inspekcija Hrvatske agencije za civilno zrakoplovstvo
7. baterije koje se ugrađuju i/ili dodaju u proizvode kad nadzor provode ostala tijela nadležna za nadzor tih proizvoda u skladu s ovlastima određenim posebnim zakonom.

(3) Nadzor nad primjenom ovoga Zakona, propisa donesenih na temelju ovoga Zakona i Uredbe (EU) 2023/1542 u dijelu koji se odnosi na ograničenja za tvari određena člankom 6. Uredbe (EU) 2023/1542 provodi sanitarna inspekcija Državnog inspektorata.

(4) Nadzor nad provedbom obveza propisanih člankom 64. Uredbe (EU) 2023/1542 obavlja ovlaštena osoba službe nadležne za komunalni red jedinice lokalne samouprave (komunalni redar).

(5) Nadzor nad primjenom ovoga Zakona, propisa donesenih na temelju ovoga Zakona i Uredbe (EU) 2023/1542 u dijelu koji se odnosi na proširenu odgovornost proizvođača, ako nije drugačije propisano provodi Carinska uprava.

(6) *Tijela za nadzor tržišta* su tijela iz stavka 2. ovoga članka.

*Ovlasti tijela za nadzor*

**Članak 8.**

(1) U provedbi nadzora tijelo iz članka 7. ovoga Zakona rješenjem može:

- zabraniti ili ograničiti nadziranom subjektu stavljanje na tržište i/ili na raspolaganje na tržište i/ili uporabu baterije koja nije u skladu sa zahtjevima ovoga Zakona i Uredbe (EU) 2023/1542

- narediti nadziranom subjektu povlačenje ili opoziv s tržišta Republike Hrvatske baterije koja nije u skladu sa zahtjevima ovoga Zakona i Uredbe (EU) 2023/1542 ili

- narediti uklanjanje nepravilnosti, nedostataka ili neusklađenosti baterije koja je stavljena na tržište i/ili na raspolaganje na tržište i/ili uporabu ako se utvrdi da nadzirani subjekt ne postupa u skladu s ovim Zakonom i Uredbom (EU) 2023/1542 te odrediti primjereni rok za njihovo otklanjanje

- zabraniti proizvodnju, stavljanje na tržište i/ili na raspolaganje na tržište i/ili stavljanje u uporabu baterije koja sadrži tvar za koju se primjenjuju ograničenja za tvari utvrđena Prilogom I. Uredbe (EU) 2023/1542, ako nisu ispunjeni zahtjevi tog ograničenja

- narediti otklanjanje nedostataka i nepravilnosti ako utvrdi da nadzirana osoba ne radi u skladu s ovim Zakonom i Uredbom (EU) 2023/1542.

(2) Ako nadzirana osoba ne postupi po rješenju iz stavka 1. ovoga članka, prisiliti će se na izvršenje novčanom kaznom sukladno zakonu kojim se uređuje opći upravni postupak.

(3) Protiv rješenja iz stavka 1. ovoga članka može se izjaviti žalba odnosno pokrenuti upravni spor sukladno propisima koji uređuju rad tijela ovlaštenih za nadzor iz članka 7. ovoga Zakona.

(4) Žalba izjavljena protiv rješenja iz stavka 1. ovoga članka ne odgađa izvršenje rješenja.

(5) Kod provedbe nadzora iz članka 7. stavka 4. ovoga Zakona ovlaštena osoba službe nadležne za komunalni red jedinice lokalne samouprave primjenjuje ovlasti sukladno propisu koji uređuje gospodarenje otpadom.

*Rok za prijavu i optužni prijedlog*

**Članak 9.**

(1) Ako tijelo iz članka 7. ovoga Zakona u obavljenom nadzoru utvrdi da je povredom odredbi ovoga Zakona počinjen prekršaj i / ili kazneno djelo, obavezno je podnijeti optužni prijedlog i / ili prijavu nadležnom tijelu.

(2) Iznimno od stavka 1. ovoga članka, tijelo iz članka 7. stavka 2. točke 1. podnosi optužni prijedlog u skladu s posebnim propisom koji uređuje elektroničke komunikacije.

III. PREKRŠAJNE ODREDBE

*Kazne u vezi stavljanja baterija na tržište*

**Članak 10.**

(1) Novčanom kaznom u iznosu od 3.000,00 do 30.000,00 eura kaznit će se za prekršaj pravna osoba koja je:

1. stavila na tržište ili u uporabu baterije, koje ne ispunjavaju zahtjeve utvrđene člankom 5. stavkom 1. Uredbe (EU) 2023/1542 (članak 5. stavak 1. Uredbe (EU) 2023/1542)

2. stavila na tržište ili u uporabu baterije koje predstavljaju rizik za sigurnost osoba, imovinu ili okoliš (članak 5. stavak 2. Uredbe (EU) 2023/1542)

3. proizvela, stavila na tržište ili u uporabu baterije koje sadrže tvari, na koje se primjenjuju uvjeti ograničenja za tvari iz Priloga I. Uredbe (EU) 2023/1542 u količini većoj od ograničenja propisanog Prilogom I. Uredbe (EU) 2023/1542, osim ako se radi o iznimci utvrđenoj člankom 6. stavcima 3. i 4. Uredbe (EU) 2023/1542 (članak 6. stavak 1. Uredbe (EU) 2023/1542)

4. proizvela, stavila na tržište ili u uporabu baterije za električna vozila, punjive industrijske baterije kapaciteta većeg od 2 kWh ili baterije za laka prijevozna sredstva, a za te baterije nije sastavljena deklaracija o ugljičnom otisku za svaki model baterije po pogonu za izradu ili ta deklaracija ne sadrži sve podatke utvrđene člankom 7. stavkom 1. Uredbe (EU) 2023/1542 ili bateriji ne priloži ta deklaracija za vrijeme dok ta deklaracija nije dostupna putem QR koda, osim ako se primjenjuje iznimka utvrđena člankom 7. stavkom 5. Uredbe (EU) 2023/1542 , pri čemu se ova odredba primjenjuje: za baterije za električna vozila nakon roka određenog člankom 7. stavkom 1. drugim podstavkom točkom (a) Uredbe (EU) 2023/1542, za punjive industrijske baterije, osim punjivih industrijskih baterija s isključivim vanjskim skladištenjem od roka određenog člankom 7. stavkom 1. drugim podstavkom točkom (b) Uredbe (EU) 2023/1542, za baterije za laka prijevozna sredstva od roka određenog člankom 7. stavkom 1. drugim podstavkom točkom (c) Uredbe (EU) 2023/1542 i za punjive industrijske baterije s vanjskim skladištenjem od roka određenog člankom 7. stavkom 1. drugim podstavkom točkom (d) Uredbe (EU) 2023/1542 (članak 7. stavak 1. Uredbe (EU) 2023/1542)

5. proizvela, stavila na tržište ili u uporabu baterije za električna vozila, punjive industrijske baterije kapaciteta većeg od 2 kWh ili baterije za laka prijevozna sredstva koja nemaju uočljivu, jasno čitljivu i neizbrisivu oznaku na kojoj je naveden ugljični otisak baterije kako je utvrđeno člankom 7. stavkom 2. Uredbe (EU) 2023/1542 ili nije deklarirao razred učinkovitosti prema ugljičnom otisku kojem odgovara relevantni model baterije po pogonu za izradu ili tehničkom dokumentacijom iz Priloga VIII. Uredbe (EU) 2023/1542 nije dokazao da su deklarirani ugljični otisak i povezano razvrstavanje u razrede učinkovitosti prema ugljičnom otisku izračunati u skladu s metodologijom utvrđenom u delegiranim aktima koje je donijela Europska komisija, osim ako se primjenjuje iznimka utvrđena člankom 7. stavkom 5. Uredbe (EU) 2023/1542 pri čemu se ova odredba primjenjuje: za baterije za električna vozila od roka određenog člankom 7. stavkom 2. trećim podstavkom točkom (a) Uredbe (EU) 2023/1542, za punjive industrijske baterije, osim punjivih industrijskih baterija s isključivim vanjskim skladištenjem od roka određenog člankom 7. stavkom 2. trećim podstavkom točkom (b) Uredbe (EU) 2023/1542, za baterije za laka prijevozna sredstva od roka određenog člankom 7. stavkom 2. trećim podstavkom točkom (c) Uredbe (EU) 2023/1542 i za punjive industrijske baterije s vanjskim skladištenjem od roka određenog člankom 7. stavkom 2. trećim podstavkom točkom (d) Uredbe (EU) 2023/1542 (članak 7. stavak 2. Uredbe (EU) 2023/1542)

6. proizvela, stavila na tržište ili u uporabu baterije za električna vozila, punjive industrijske baterije kapaciteta većeg od 2 kWh ili baterije za laka prijevozna sredstva i tehničkom dokumentacijom iz Priloga VIII. Uredbe (EU) 2023/1542 nije dokazao da je deklarirana vrijednost ugljičnog otiska tijekom životnog ciklusa za relevantni model baterije po pogonu za izradu niža od najvišeg mogućeg praga utvrđenog aktom Europske komisije, osim ako se primjenjuje iznimka utvrđena člankom 7. stavkom 5. Uredbe (EU) 2023/1542 pri čemu se ova odredba primjenjuje: za baterije za električna vozila od roka određenog člankom 7. stavkom 3. drugim podstavkom točkom (a) Uredbe (EU) 2023/1542, za punjive industrijske baterije, osim punjivih industrijskih baterija s isključivim vanjskim skladištenjem od roka određenog člankom 7. stavkom 3. drugim podstavkom točkom (b) Uredbe (EU) 2023/1542, za baterije za laka prijevozna sredstva od roka određenog člankom 7. stavkom 3. drugim podstavkom točkom (c) Uredbe (EU) 2023/1542 i za punjive industrijske baterije s vanjskim skladištenjem od roka određenog člankom 7. stavkom 3. drugim podstavkom točkom (d) Uredbe (EU) 2023/1542 (članak 7. stavak 3. Uredbe (EU) 2023/1542)

7. proizvela, stavila na tržište ili u uporabu industrijske baterije kapaciteta većeg od 2 kWh, osim industrijskih baterija s isključivo vanjskim skladištenjem, baterije za električna vozila i baterije za pokretanje, rasvjetu i paljenje koje sadrže kobalt, olovo, litij ili nikal u aktivnim materijalima, i takvim baterijama ne priloži dokumentacija s informacijama o postotnom udjelu kobalta, litija ili nikla prisutnog u aktivnim materijalima i oporabljenog iz otpada od izrade baterije ili otpada nakon potrošnje ili ne priloži dokumentacija s informacijama o postotnom udjelu olova prisutnog u bateriji i oporabljenog iz otpada, za svaki model baterije po godini i po pogonu za izradu, osim ako se primjenjuje iznimka utvrđena člankom 8. stavkom 4. Uredbe (EU) 2023/1542 pri čemu se ova odredba primjenjuje od roka određenog člankom 8. stavkom 1. prvim podstavkom Uredbe (EU) 2023/1542, osim za baterije za laka prijevozna sredstva koje sadrže kobalt, olovo, litij ili nikal u aktivnim materijalima za koje se članak 10. stavak 1. točka 7. ovoga Zakona primjenjuje od roka određenog člankom 8. stavkom 1. drugim podstavkom Uredbe (EU) 2023/1542 (članak 8. stavak 1. Uredbe (EU) 2023/1542)

8. nakon roka određenog člankom 8. stavkom 2. Uredbe (EU) 2023/1542 proizvela, stavila na tržište ili u uporabu industrijske baterije kapaciteta većeg od 2 kWh, osim industrijskih baterija s isključivo vanjskim skladištenjem, baterije za električna vozila i baterije za pokretanje, rasvjetu i paljenje koje sadrže kobalt, olovo, litij ili nikal u aktivnim materijalima, za koje tehničkom dokumentacijom iz Priloga VIII. Uredbe (EU) 2023/1542 nije dokazano da te baterije sadrže u aktivnim materijalima najmanje postotni udjel kobalta, litija ili nikla oporabljenog iz otpada od izrade baterije ili otpada nakon potrošnje i minimalni postotni udio olova prisutnog u bateriji i oporabljenog iz otpada, za svaki model baterije po godini i po pogonu za izradu, kako je utvrđeno člankom 8. stavkom 2. Uredbe (EU) 2023/1542, osim ako se primjenjuje iznimka utvrđena člankom 8. stavkom 4. Uredbe (EU) 2023/1542 (članak 8. stavak 2. Uredbe (EU) 2023/1542)

9. nakon roka određenog člankom 8. stavkom 3. Uredbe (EU) 2023/1542 proizvela, stavila na tržište ili u uporabu industrijske baterije kapaciteta većeg od 2 kWh, osim industrijskih baterija s isključivo vanjskim skladištenjem, baterije za električna vozila i baterije za pokretanje, rasvjetu i paljenje koje sadrže kobalt, olovo, litij ili nikal u aktivnim materijalima, za koje tehničkom dokumentacijom iz Priloga VIII. Uredbe (EU) 2023/1542 nije dokazano da te baterije sadrže u aktivnim materijalima najmanje postotni udjel kobalta, litija ili nikla oporabljenog iz otpada od izrade baterije ili otpada nakon potrošnje i minimalni postotni udio olova prisutnog u bateriji i oporabljenog iz otpada, za svaki model baterije po godini i po pogonu za izradu, kako je utvrđeno člankom 8. stavkom 3. Uredbe (EU) 2023/1542, osim ako se primjenjuje iznimka utvrđena člankom 8. stavkom 4. Uredbe (EU) 2023/1542 (članak 8. stavak 3. Uredbe (EU) 2023/1542)

10. nakon roka utvrđenog člankom 9. stavkom 1. Uredbe (EU) 2023/1542 proizvela, stavila na tržište ili u uporabu prijenosne baterije za opću uporabu, osim gumbastih članaka, koje ne ispunjavaju minimalne vrijednosti parametara elektrokemijske učinkovitosti i trajnosti iz Priloga III Uredbe (EU) 2023/1542 (članak 9. stavak 1. Uredbe (EU) 2023/1542)

11. nakon roka utvrđenog člankom 10. stavkom 1. Uredbe (EU) 2023/1542 proizvela, stavila na tržište ili u uporabu punjive industrijske baterije kapaciteta većeg od 2 kWh, baterije za laka prijevozna sredstva ili baterije za električna vozila, kojima ne priloži dokument koji sadrži vrijednosti parametara elektrokemijske učinkovitosti i trajnosti koji su utvrđeni u dijelu A Priloga IV. Uredbe (EU) 2023/1542 ili dokumentacija iz Priloga VIII. Uredbe (EU) 2023/1542 ne sadrži objašnjenje tehničkih specifikacija, normi ili uvjeta upotrijebljenih za mjerenje, izračun ili procjenu vrijednosti za parametre elektrokemijske učinkovitosti i trajnosti ili to objašnjenje ne sadrži elemente utvrđene u dijelu B Priloga IV. Uredbe (EU) 2023/1542, osim ako je primjenjiva iznimka utvrđena člankom 10. stavkom 4. Uredbe (EU) 2023/1542 (članak 10. stavak 1. Uredbe (EU) 2023/1542)

12. nakon roka utvrđenog člankom 10. stavkom 2. Uredbe (EU) 2023/1542 proizvela, stavila na tržište ili u uporabu punjive industrijske baterije kapaciteta većeg od 2 kWh, osim onih s isključivo vanjskim skladištenjem, koje ne ispunjavaju minimalne vrijednosti utvrđene delegiranim aktom donesenim na temelju članka 10. stavka 5. prvog podstavka Uredbe (EU) 2023/1542 za parametre elektrokemijske učinkovitosti i trajnosti utvrđene u dijelu A Priloga IV. Uredbe (EU) 2023/1542, osim ako je primjenjiva iznimka utvrđena člankom 10. stavkom 4. Uredbe (EU) 2023/1542 (članak 10. stavak 2. Uredbe (EU) 2023/1542)

13. nakon roka utvrđenog člankom 10. stavkom 3. Uredbe (EU) 2023/1542 proizvela, stavila na tržište ili u uporabu baterije za laka prijevozna sredstva koja ne ispunjavaju minimalne vrijednosti utvrđene delegiranim aktom donesenim temeljem članka 10. stavka 5. drugog podstavka Uredbe (EU) 2023/1542 za parametre elektrokemijske učinkovitosti i trajnosti utvrđene u dijelu A Priloga IV. Uredbe (EU) 2023/1542, osim ako je primjenjiva iznimka utvrđena člankom 10. stavkom 4. Uredbe (EU) 2023/1542 (članak 10. stavak 3. Uredbe (EU) 2023/1542).

(2) Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 1.500,00 do 6.000,00 eura.

(3) Za prekršaj iz stavka 1. ovoga članka kaznit će se fizička osoba – obrtnik novčanom kaznom u iznosu od 3.000,00 do 6.000,00 eura.

(4) Za prekršaj iz stavka 1. ovoga članka kaznit će se fizička osoba novčanom kaznom od 1.500,00 do 6.000,00 eura.

*Kazne za nedostatke baterija stavljenih na tržište*

**Članak 11.**

(1) Novčanom kaznom u iznosu od 3.000,00 do 30.000,00 eura kaznit će se za prekršaj pravna osoba koja je:

1. stavila na tržište proizvode koji sadrže prijenosne baterije koje krajnji korisnik ne može lako ukloniti i zamijeniti u bilo kojem trenutku tijekom životnog vijeka proizvoda, osim ako je primjenjiva iznimka iz članka 11. stavka 2. ili 3. Uredbe (EU) 2023/1542 (članak 11. stavak 1. prvi podstavak Uredbe (EU) 2023/1542)

2. stavila na tržište proizvode s ugrađenim prijenosnim baterijama pri čemu proizvodu ne priloži uputa ili sigurnosne informacije o uporabi, uklanjanju i zamjeni baterija ili te upute i sigurnosne informacije nisu stalno dostupne na internetu na javno dostupnim internetskim stranicama na lako razumljiv način za krajnjeg korisnika, osim ako je primjenjiva iznimka iz članka 11. stavaka 2. ili 3. Uredbe (EU) 2023/1542 (članak 11. stavak 1. podstavak 3. Uredbe (EU) 2023/1542)

3. stavila na tržište proizvode koji sadrže baterije za laka prijevozna sredstva, a nije osigurala da neovisni stručnjak može lako ukloniti i zamijeniti te baterije i pojedinačne baterijske članke uključene u baterijski sklop, u bilo kojem trenutku tijekom životnog vijeka proizvoda (članak 11. stavak 5. Uredbe (EU) 2023/1542)

4. stavila na tržište proizvode koji sadrže prijenosne baterije ili baterije za laka prijevozna sredstva, a nije osigurala da su te baterije dostupne kao rezervni dijelovi za opremu koju napajaju najmanje pet godina nakon stavljanja posljednje jedinice modela opreme na tržište, uz razumnu i nediskriminirajuću cijenu za neovisne stručnjake i krajnje korisnike (članak 11. stavak 7. Uredbe (EU) 2023/1542).

(2) Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 1.500,00 do 6.000,00 eura.

(3) Za prekršaj iz stavka 1. ovoga članka kaznit će se fizička osoba – obrtnik novčanom kaznom u iznosu od 3.000,00 do 6.000,00 eura.

(4) Za prekršaj iz stavka 1. ovoga članka kaznit će se fizička osoba novčanom kaznom od 1.500,00 do 6.000,00 eura.

*Kazne za baterije koje nisu sigurne ili označene na propisani način*

**Članak 12.**

(1) Novčanom kaznom u iznosu od 3.000,00 do 30.000,00 eura kaznit će se za prekršaj pravna osoba koja je:

1. stavila na tržište ili u uporabu sustav za skladištenje energije sa stacionarnom baterijom koji tijekom normalnog rada i uporabe nije siguran (članak 12. stavak 1. Uredbe (EU) 2023/1542)

2. nakon roka utvrđenog člankom 13. stavkom 1. Uredbe (EU) 2023/1542 stavila na tržište baterije bez oznake koja sadrži opće informacije o baterijama utvrđene dijelom A Priloga VI. Uredbe (EU) 2023/1542 (članak 13. stavak 1. Uredbe (EU) 2023/1542)

3. nakon roka utvrđenog člankom 13. stavkom 2. Uredbe (EU) 2023/1542 stavila na tržište punjive prijenosne baterije, baterije za laka prijevozna sredstva ili baterije za pokretanje, rasvjetu i paljenje bez oznake koja sadrži informacije o njihovu kapacitetu (članak 13. stavak 2. Uredbe (EU) 2023/1542)

4. nakon roka utvrđenog člankom 13. stavkom 3. Uredbe (EU) 2023/1542 stavila na tržište nepunjive prijenosne baterije bez oznake koja sadrži informacije o njihovu minimalnom prosječnom trajanju kad se upotrebljavaju za posebne primjene ili nema oznaku da su *nepunjive* (članak 13. stavak 3. Uredbe (EU) 2023/1542)

5. nakon roka utvrđenog člankom 13. stavkom 4. Uredbe (EU) 2023/1542 stavila na tržište baterije koje nisu označene simbolom za odvojeno skupljanje baterija (*simbol za odvojeno skupljanje*) kako je utvrđen dijelom B Priloga VI. Uredbe (EU) 2023/1542 ili veličina tog simbola nije u skladu sa zahtjevima utvrđenim člankom 13. stavkom 4. podstavkom 2., 3. ili 4. Uredbe (EU) 2023/1542 (članak 13. stavak 4. Uredbe (EU) 2023/1542)

6. stavila na tržište baterije koje sadrže više od 0,002 % kadmija ili više od 0,004 % olova i nisu označene odgovarajućim kemijskim simbolom za dotični metal ili oznaka odgovarajućeg kemijskog simbola koji označava sadržaj teških metala nije tiskana ispod simbola za odvojeno skupljanje ili ne prekriva površinu od najmanje jedne četvrtine veličine tog simbola (članak 13. stavak 5. Uredbe (EU) 2023/1542)

7. stavila na tržište baterije koja nisi označene QR kodom kako je utvrđeno dijelom C Priloga VI. Uredbe (EU) 2023/1542 ili taj QR kod ne omogućuje pristup informacijama koje su utvrđene člankom 13. stavkom 6. točkama (a), (b) ili (c) Uredbe (EU) 2023/1542 ili te informacije nisu potpune, ažurirane ili točne (članak 13. stavak 6. Uredbe (EU) 2023/1542)

8. stavila na tržište baterije pri čemu oznaka i QR kod utvrđeni člankom 13. stavcima od 1. do 6. Uredbe (EU) 2023/1542 nije otisnuta ili nije urezana na bateriju na način da je uočljiva, čitljiva ili neizbrisiva ili kad to nije moguće ili nije opravdano zbog prirode i veličine baterije, oznaka i QR kod nisu stavljeni na ambalažu i u dokumente koji prilože bateriji (članak 13. stavak 7. Uredbe (EU) 2023/1542)

9. stavila na tržište baterije koje su podvrgnute pripremi za ponovnu uporabu, pripremi za prenamjenu, prenamjeni ili ponovnoj izradi i koje nemaju nove oznake ili nisu označene u skladu s člankom 13. Uredbe (EU) 2023/1542 ili ne sadrže informacije o promjeni njihova statusa u skladu s točkom 4. Priloga XIII. Uredbe (EU) 2023/1542, ili te informacije nisu dostupne putem QR koda (članak 13. stavak 9. Uredbe (EU) 2023/1542)

10. stavila na tržište sustav skladištenja energije sa stacionarnom baterijom, baterije za laka prijevozna sredstva ili baterije za električna vozila i nije osigurao da su u sustavu za upravljanje baterijom sadržani ažurirani podaci za parametre za utvrđivanje stanja starosti i očekivanog životnog vijeka baterija kako su utvrđeni u Prilogu VII. Uredbe (EU) 2023/1542 (članak 14. stavak 1. Uredbe (EU) 2023/1542)

11. stavila na tržište baterije i nije osigurala pristup podacima za parametre iz Priloga VII. Uredbe (EU) 2023/1542 u obliku za čitanje u okviru sustava upravljanja baterijom utvrđenog člankom 14. stavkom 1. Uredbe (EU) 2023/1542 na način da je u svakom trenutku na nediskriminirajućoj osnovi, uz poštovanje prava intelektualnog vlasništva izrađivača baterije, omogućeno fizičkoj ili pravnoj osobi, koja je zakonito kupila bateriju, neovisnim subjektima ili subjektima za gospodarenje otpadom, ili bilo kojoj trećoj strani koja djeluje u njezino ime, u svrhe utvrđene člankom 14. stavkom 2. Uredbe (EU) 2023/1542 (članka 14. stavak 2. Uredbe (EU) 2023/1542)

12. stavila na tržište baterije koja sadrži sustav upravljanja baterijom, a taj sustav ne uključuje funkciju resetiranja softvera koji je nužan ako gospodarski subjekti koji provode pripremu za ponovnu uporabu, pripremu za prenamjenu, prenamjenu ili ponovnu izradu treba učitati drugi softver sustava upravljanja baterijom (članka 14. stavak 3. Uredbe (EU) 2023/1542)

13. stavila na tržište, stavila na raspolaganje na tržištu ili u uporabu baterije bez EU izjave o sukladnosti ili EU izjava o sukladnosti nema strukturu uzorka utvrđenog Prilogom IX. Uredbe (EU) 2023/1542 ili EU izjava o sukladnosti ne sadrži elemente utvrđene relevantnim modulima iz Priloga VIII. Uredbe (EU) 2023/1542 ili EU izjava o sukladnosti nije ažurirana ili nije prevedena na hrvatski jezik ili EU izjava o sukladnosti nije sastavljena u elektroničkom obliku ili nije na zahtjev dostavio EU izjavu o sukladnosti u papirnatom obliku (članak 18. stavak 2. Uredbe (EU) 2023/1542)

14. stavila na tržište ili u uporabu baterije koje nisu označene CE oznakom ili CE oznaka nije uočljiva, čitljiva ili neizbrisiva ili ako to nije moguće ili opravdano zbog prirode baterije, CE oznaka nije stavljena na ambalažu i u dokumente koji prilože bateriji (članak 20. stavak 1. Uredbe (EU) 2023/1542)

15. stavila na tržište ili u uporabu baterije označene CE oznakom nakon koje nije naveden identifikacijski broj prijavljenog tijela ako je to obvezno temeljem Priloga VIII. Uredbe (EU) 2023/1542 ili identifikacijski broj nije stavilo prijavljeno tijelo, izrađivač ili ovlašteni zastupnik (članak 20. stavak 3. Uredbe (EU) 2023/1542)

16. prijavljeno tijelo i tijelu koje provodi prijavljivanje nije stavila na raspolaganje relevantne dokumente koji se odnose na procjenu kvalifikacija podizvođača ili društva kćeri i na rad koji oni obavljaju temeljem članka 48. stavka 2., članka 51. i Priloga VIII. Uredbe (EU) 2023/1542 (članak 27. stavak 4. Uredbe (EU) 2023/1542)

17. prijavljeno tijelo i nije provela ocjenjivanje sukladnosti u skladu s postupcima ocjenjivanja sukladnosti utvrđenima člankom 48. stavkom 2., člankom 51. ili Prilogom VIII. Uredbe (EU) 2023/1542, kako je utvrđeno opsegom prijave provedene u skladu s člankom 29. Uredbe (EU) 2023/1542 (članak 33. stavak 1. Uredbe (EU) 2023/1542)

18. prijavljeno tijelo i nije provela ocjenjivanje sukladnosti na razmjeran način ili ne izbjegava stvaranje nepotrebnog opterećenja za gospodarske subjekte ili ne vodi računa o veličini poduzeća, sektoru u kojem poduzeće posluje, strukturi poduzeća, stupnju složenosti baterije koja se ocjenjuje te masovnom ili serijskom karakteru proizvodnog procesa ili ne poštuje stupanj strogosti i razinu zaštite koji su potrebni da bi baterija i gospodarski subjekti bili usklađeni s Uredbom (EU) 2023/1542 (članak 33. stavak 2. Uredba (EU) 2023/1542)

19. prijavljeno tijelo i ako je izdala potvrdu o sukladnosti ili odluku o odobrenju pri čemu nisu ispunjeni primjenjivi zahtjevi utvrđeni člancima od 6. do 10. i člancima 12., 13., 14., 49. i 50. Uredbe (EU) 2023/1542 ili nisu ispunjeni primjenjivi zahtjevi utvrđeni odgovarajućim usklađenim normama iz članka 15. Uredbe (EU) 2023/1542 ili nisu ispunjeni primjenjivi zahtjevi utvrđeni u zajedničkim specifikacijama iz članka 16. Uredbe (EU) 2023/1542 ili drugim tehničkim specifikacijama (članak 33. stavak 3. Uredba (EU) 2023/1542)

20. prijavljeno tijelo i ako tijekom praćenja sukladnosti nakon izdavanja odluke o odobrenju je utvrdila da više nije osigurana usklađenost i nije zatražila od izrađivača ili, ako je primjenjivo, gospodarskog subjekta iz članka 48. stavka 1. Uredbe (EU) 2023/1542 da poduzme odgovarajuće korektivne mjere, te ne suspendira ili ne povuče odluku o odobrenju (članak 33. stavak 4. Uredba (EU) 2023/1542)

21. prijavljeno tijelo i nije obavijestila tijelo koje provodi prijavljivanje u skladu s člankom 35. stavkom 1. točkom (a), (b), (c) ili (d) Uredbe (EU) 2023/1542 (članak 35. stavak 1. Uredbe (EU) 2023/1542)

22. prijavljeno tijelo i drugim prijavljenim tijelima, koja provode slične aktivnosti ocjenjivanja sukladnosti kojima su obuhvaćene iste kategorije baterija, nije dostavila relevantne informacije o pitanjima utvrđenim člankom 35. stavkom 2. točkama (a) ili (b) Uredbe (EU) 2023/1542 (članak 35. stavak 2. Uredbe (EU) 2023/1542).

(2) Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 1.500,00 do 6.000,00 eura.

(3) Za prekršaj iz stavka 1. ovoga članka kaznit će se fizička osoba – obrtnik novčanom kaznom u iznosu od 3.000,00 do 6.000,00 eura.

(4) Za prekršaj iz stavka 1. ovoga članka kaznit će se fizička osoba novčanom kaznom od 1.500,00 do 6.000,00 eura.

*Kazne za prekršaje proizvođača baterija*

**Članak 13.**

(1) Novčanom kaznom u iznosu od 3.000,00 do 30.000,00 eura kaznit će se za prekršaj pravna osoba koja je:

1. izrađivač i pri stavljanju baterije na tržište ili u uporabu, među ostalim, za vlastite svrhe, nije osigurala da je baterija dizajnirana i izrađena u skladu s člancima od 6. do 10. i člancima 12. i 14. Uredbe (EU) 2023/1542, ili bateriji ne prileže jasne, razumljive i čitljive uputa i sigurnosne informacije na hrvatskom jeziku ili baterija nije označena u skladu s člankom 13. Uredbe (EU) 2023/1542 (članak 38. stavak 1. Uredbe (EU) 2023/1542)

2. izrađivač i prije stavljanja baterije na tržište ili u uporabu nije sastavila tehničku dokumentaciju iz Priloga VIII. Uredbe (EU) 2023/1542 ili nije provela odgovarajući postupak ocjenjivanja sukladnosti iz članka 17. Uredbe (EU) 2023/1542 ili nije osigurala njegovu provedbu (članak 38. stavak 2. Uredbe (EU) 2023/1542)

3. izrađivač i sastavila je EU izjavu o sukladnosti ili je stavila CE oznaku, a odgovarajućim postupkom ocjenjivanja sukladnosti iz članka 17. nije dokazana usklađenost baterije s primjenjivim zahtjevima (članak 38. stavak 3. Uredbe (EU) 2023/1542)

4. izrađivač i tehničku dokumentaciju iz Priloga IX. Uredbe (EU) 2023/1542 i EU izjavu o sukladnosti nije držala na raspolaganju nacionalnim tijelima tijekom 10 godina nakon stavljanja baterije na tržište ili u uporabu (članak 38. stavak 4. Uredbe (EU) 2023/1542)

5. izrađivač i nije osigurala uspostavu postupaka za očuvanje sukladnosti baterije, koja je dio serijske proizvodnje, s Uredbom (EU) 2023/1542 ili pri tome na odgovarajući način nije uzeo u obzir promjene proizvodnog procesa ili dizajna ili značajki baterije ili promjene usklađenih normi iz članka 15. Uredbe (EU) 2023/1542 ili zajedničkih specifikacija iz članka 16. Uredbe (EU) 2023/1542 ili drugih tehničkih specifikacija na temelju kojih je deklarirana sukladnost baterije ili čijom je primjenom provjerena njezina sukladnost (članak 38. stavak 5. Uredbe (EU) 2023/1542)

6. izrađivač i nije osigurala da baterije koje stavlja na tržište imaju identifikacijski broj modela i seriju ili serijski broj ili broj proizvoda ili drugi element koji omogućuje njihovu identifikaciju ili ako to nije moguće, nije osigurala da su potrebne informacije navedene na ambalaži ili u dokumentu koji priloži bateriji (članak 38. stavak 6. Uredbe (EU) 2023/1542)

7. izrađivač i na bateriji nije navela svoje ime, registrirano trgovačko ime ili registrirani žig, svoju poštansku adresu, ili nije navela jedinstvenu kontaktnu točku, ili nije navela, ako postoje, internetsku adresu i e-adresu ili ako to nije bilo moguće, nije navela potrebne informacije na ambalaži ili u dokumentu koji priloži bateriji ili ti podaci nisu na hrvatskom jeziku ili ti podaci nisu jasni, razumljivi i čitljivi (članak 38. stavak 7. Uredbe (EU) 2023/1542)

8. izrađivač i nije omogućila pristup podacima za parametre iz Priloga VII. Uredbe (EU) 2023/1542 u okviru sustava upravljanja baterijom utvrđenom člankom 14. stavkom 1. Uredbe (EU) 2023/1542 ili pristup nije u skladu sa zahtjevima utvrđenima u članku 14. Uredbe (EU) 2023/1542 (članak 38. stavak 8. Uredbe (EU) 2023/1542)

9. izrađivač i ako je smatrala ili je imala razloga vjerovati da baterija, koju je stavila na tržište ili u uporabu, nije sukladna s jednim ili više primjenjivih zahtjeva iz članaka od 6. do 10. i članaka 12., 13. i 14. Uredbe (EU) 2023/1542 i odmah nije poduzela potrebne korektivne mjere kako bi se osigurala sukladnost te baterije ili kako bi se baterija prema potrebi povukla s tržišta ili opozvala ili ako baterija predstavlja rizik, izrađivač o tome nije odmah obavijestila tijelo za nadzor tržišta u državi članici u kojoj je baterije stavio na raspolaganje na tržištu ili nije navela pojedinosti, posebno o neusklađenosti i svim poduzetim korektivnim mjerama (članak 38. stavak 9. Uredbe (EU) 2023/1542)

10. izrađivač i na obrazložen zahtjev nacionalnog tijela tom tijelu nije dostavila sve informacije i dokumentaciju potrebnu za dokazivanje sukladnosti baterije sa zahtjevima utvrđenim člancima od 6. do 10. i člancima 12., 13. i 14. Uredbe (EU) 2023/1542 na hrvatskom ili dokumentaciju ne dostavi u elektroničkom obliku, ili tu dokumentaciju nije dostavila na zahtjev u papirnatom obliku ili na zahtjev nacionalnog tijela ne surađivala s tim tijelom u pogledu svih djelovanja poduzetih za otklanjanje rizika koje predstavlja baterija koju je stavila na tržište ili u uporabu (članak 38. stavak 10. Uredbe (EU) 2023/1542)

11. dobavljač baterijskih članaka ili baterijskih modula i pri isporuci baterijskih članaka ili modula izrađivaču nije dostavila informacije i dokumentaciju potrebnu za ispunjavanje zahtjeva utvrđenih Uredbom (EU) 2023/1542 ili te informacije i tu dokumentacija nije dostavila besplatno (članak 39. Uredbe (EU) 2023/1542)

12. ovlašteni zastupnik i tijelu za nadzor tržišta na zahtjev nije dostavila presliku ovlaštenja na hrvatskom jeziku (članak 40. stavak 3. Uredbe (EU) 2023/1542)

13. ovlašteni zastupnik ako obavlja zadaće koje nisu navedene u ovlaštenju koje mu je dao izrađivač (članak 40. stavak 3. Uredbe (EU 2023/1542)

14. ovlašteni zastupnik i, ako baterija predstavlja rizik, nije odmah obavijestila tijelo za nadzor tržišta da baterija predstavlja rizik (članak 40. stavak 4. Uredbe (EU) 2023/1542)

15. uvoznik i stavila je na tržište bateriju koja nije usklađena s člancima od 6. do 10. i člancima 12., 13. i 14. Uredbe (EU) 2023/1542 (članak 41. stavak 1. Uredbe (EU) 2023/1542)

16. uvoznik i prije stavljanja baterije na tržište nije provjerila da su ispunjeni zahtjevi utvrđeni člankom 41. stavkom 2. točkama (a), (b), (c) i (d) Uredbe (EU) 2023/1542 ili je smatrala ili je imala razloga vjerovati da baterija nije sukladna s člancima od 6. do 10. i člancima 12., 13. i 14. Uredbe (EU) 2023/1542, i tu bateriju je stavila na tržište ili ako baterija predstavlja rizik o tome nije obavijestila izrađivača i tijela za nadzor tržišta ili nije navela pojedinosti o neusklađenosti i svim poduzetim korektivnim mjerama (članak 41. stavak 2. Uredbe (EU) 2023/1542)

17. uvoznik i na bateriji nije navela svoje ime, registrirano trgovačko ime ili registrirani žig, svoju poštansku adresu ili nije navela jedinstvenu kontaktnu točku ili, ako postoje, internetsku adresu i e-adresu ili ako to nije moguće, nije navela potrebne informacije na ambalaži ili u dokumentu koji priloži bateriji ili podaci za kontakt nisu na hrvatskom jeziku ili ti podaci nisu jasni, razumljivi i čitljivi (članak 41. stavak 3. Uredbe (EU) 2023/1542)

18. uvoznik i dok je baterija pod njezinom odgovornosti nije osigurala da uvjeti skladištenja ili prijevoza ne ugrožavaju usklađenost baterije s člancima od 6. do 10. i člancima 12., 13. i 14. Uredbe (EU) 2023/1542 (članak 41. stavak 4. Uredbe (EU) 2023/1542)

19. uvoznik i s obzirom na rizike koje baterija predstavlja, nije provela ispitivanja uzoraka baterija koje je stavila na tržište ili nije istraživala i nije vodila registar pritužbi o neusklađenim i opozvanim baterijama ili o tom praćenju nije obavijestila distributere (članak 41. stavak 5. Uredbe (EU) 2023/1542)

20. uvoznik i smatrala je ili je imala razloga vjerovati da baterija koju je stavila na tržište nije sukladna s člancima od 6. do 10. i člancima 12., 13. i 14. Uredbe (EU) 2023/1542 i odmah nije poduzela potrebne korektivne mjere kako bi se osigurala sukladnost te baterije ili kako bi se baterija prema potrebi povukla s tržišta ili opozvala ili ako baterija predstavlja rizik, o tome odmah nije obavijestila tijelo za nadzor tržišta za bateriju koju je stavila na raspolaganje na tržištu ili nije navela pojedinosti, posebno o neusklađenosti i svim poduzetim korektivnim mjerama (članak 41. stavak 6. Uredbe (EU) 2023/1542)

21. uvoznik i tijekom 10 godina nakon što je stavila baterije na tržište, nije presliku EU izjave o sukladnosti držala na raspolaganju nacionalnim tijelima ili nije osigurala da se tim tijelima na zahtjev stavi na raspolaganje tehnička dokumentacija utvrđena Prilogom VIII. Uredbe (EU) 2023/1542 (članak 41. stavak 7. Uredbe (EU) 2023/1542)

22. uvoznik i na obrazložen zahtjev nacionalnog tijela tom tijelu nije dostavila sve informacije i dokumentaciju potrebnu za dokazivanje sukladnosti baterije s člancima od 6. do 10. i člancima 12., 13. i 14. Uredbe (EU) 2023/1542 na hrvatskom jeziku ili te informacije ili dokumentaciju nije pružila u elektroničkom obliku ili ju na zahtjev nije pružila u papirnatom obliku ili na zahtjev nacionalnog tijela nije surađivala s tim tijelom u pogledu svih djelovanja poduzetih za otklanjanje rizika koje predstavljaju baterije koje je stavio na tržište (članak 41. stavak 8. Uredbe (EU) 2023/1542)

23. distributer i kada je bateriju stavila na raspolaganje na tržište nije djelovala s potrebnom pažnjom u odnosu na zahtjeve iz Uredbe (EU) 2023/1542 (članak 42. stavak 1. Uredbe (EU) 2023/1542)

24. distributer i prije stavljanja baterije na raspolaganje na tržište nije provjerila da li su ispunjeni zahtjevi utvrđeni člankom 42. stavkom 2., točkama (a), (b), (c) i (d) Uredbe (EU) 2023/1542 (članak 42. stavak 2. Uredbe (EU) 2023/1542)

25. distributer i smatrala je ili je imala razloga vjerovati da baterija nije sukladna s člancima od 6. do 10. ili člankom 12., 13. ili 14. Uredbe (EU) 2023/1542 i tu bateriju je stavila na raspolaganje na tržište prije nego je osigurana njezina sukladnost ili ako baterija predstavlja rizik o tome nije obavijestila izrađivača ili uvoznika i tijelo za nadzor tržišta (članak 42. stavak 3. Uredbe (EU) 2023/1542)

26. distributer i dok je baterija bila pod njezinom odgovornosti, nije osigurala da uvjeti skladištenja ili prijevoza ne ugrožavaju usklađenost te baterije s člancima od 6. do 10. i člancima 12., 13. i 14. Uredbe (EU) 2023/1542 (članak 42. stavak 4. Uredbe (EU) 2023/1542)

27. distributer i smatrala je ili je imala razloga vjerovati da baterija koju je stavila na raspolaganje na tržištu nije sukladna s člancima od 6. do 10. ili člankom 12., 13. ili 14. Uredbe (EU) 2023/1542, a nije osigurala da se poduzmu potrebne korektivne mjere kako bi se osigurala sukladnost te baterije ili nije osigurala da se baterija prema potrebi povuče s tržišta ili opozove ili ako baterija predstavlja rizik, o tome nije odmah obavijestila tijelo za nadzor tržišta ili nije navela sve pojedinosti, posebno o neusklađenosti i svim poduzetim korektivnim mjerama (članak 42. stavak 5. Uredbe (EU) 2023/1542)

28. distributer i na obrazložen zahtjev nacionalnog tijela tom tijelu nije dostavila sve informacije i dokumentaciju potrebnu za dokazivanje sukladnosti baterije s člancima od 6. do 10. i člancima 12., 13. i 14. Uredbe (EU) 2023/1542 na hrvatskom jeziku ili te informacije i dokumentacija nije pružila u elektroničkom obliku ili ju na zahtjev nije pružila u papirnatom obliku ili na zahtjev nacionalnog tijela nije surađivala s tim tijelom u pogledu svih djelovanja poduzetih za otklanjanje rizika koje predstavljaju baterije koje je stavila na raspolaganje na tržištu (članak 42. stavak 6. Uredbe (EU) 2023/1542)

29. pružatelj usluga provođenja narudžbi i nije osigurala da uvjeti tijekom skladištenja, pakiranja, adresiranja ili otpreme baterija kojima rukuje ne ugrožavaju usklađenost tih baterija s člancima od 6. do 10. i člancima 12., 13. i 14. Uredbe (EU) 2023/1542 (članak 43. prvi stavak Uredbe (EU) 2023/1542)

30. pružatelj usluga provođenja narudžbi i nije izvršila zadaće utvrđene člankom 40. stavkom 3. točkom (c) i člankom 40. stavkom 4. Uredbe (EU) 2023/1542 (članak 43. drugi stavak Uredbe (EU) 2023/1542)

31. gospodarski subjekt koji na tržište ili u uporabu stavlja baterije koje su podvrgnute pripremi za ponovnu uporabu, pripremi za prenamjenu, prenamjeni ili ponovnoj izradi i nije osigurala da se pregled, ispitivanje učinkovitosti, pakiranje i slanje tih baterija i komponenata takvih baterija podvrgnutih bilo kojem od tih postupaka provodi u skladu s odgovarajućim uputama o kontroli kvalitete i sigurnosti (članak 45. stavak 1. Uredbe (EU) 2023/1542)

32. gospodarski subjekti koji na tržište ili u uporabu stavi baterije podvrgnute pripremi za ponovnu uporabu, pripremi za prenamjenu, prenamjeni ili ponovnoj izradi i nije osigurala da je baterija usklađena sa zahtjevima iz Uredbe (EU) 2023/1542 i svim relevantnim zahtjevima u vezi sa zaštitom proizvoda, okoliša i ljudskog zdravlja te zahtjevima u pogledu sigurnosti prijevoza iz drugog prava Unije, uzimajući u obzir činjenicu da bi se slijedom tih postupaka baterija mogla ubrojiti u drugu kategoriju baterija ili za postupak ponovne izrade tijelima za nadzor tržišta na zahtjev nije dostavila dokumentaciju potrebnu za dokazivanje da je baterija podvrgnuta ponovnoj izradi u skladu s Uredbom (EU) 2023/1542 (članak 45. stavak 2. Uredbe (EU) 2023/1542)

33. gospodarski subjekt koji na zahtjev nacionalnog tijela nije dostavila tijelu za nadzor tržišta, u razdoblju od 10 godina nakon što joj je baterija isporučena i u razdoblju od 10 godina nakon što je isporučila bateriju, informacije o identitetu svih gospodarskih subjekata koji su joj isporučili baterije i informacije o identitetu svih gospodarskih subjekata kojima je isporučila baterije, kao i o količini i točnim modelima baterija (članak 46. Uredbe (EU) 2023/1542).

(2) Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 1.500,00 do 6.000,00 eura.

(3) Za prekršaj iz stavka 1. ovoga članka kaznit će se fizička osoba – obrtnik novčanom kaznom u iznosu od 3.000,00 do 6.000,00 eura.

(4) Za prekršaj iz stavka 1. ovoga članka kaznit će se fizička osoba novčanom kaznom od 1.500,00 do 6.000,00 eura.

*Kazne za stavljanje na tržište baterija pri čemu nisu ispunjene propisane obveze*

**Članak 14.**

(1) Novčanom kaznom u iznosu od 3.000,00 do 30.000,00 eura kaznit će se za prekršaj pravna osoba koja je:

1. stavila baterije na tržište ili u uporabu i nije ispunila obveze dužne pažnje utvrđene člankom 48. stavcima 2. i 3., te člancima 49., 50. i 52. Uredbe (EU) 2023/1542 ili u tu svrhu nije uspostavila ili nije provodila politiku dužne pažnje u pogledu baterija (članak 48. stavak 1. Uredbe (EU) 2023/1542)

2. stavila baterije na tržište ili u uporabu i nije držala dokumentaciju koja dokazuje da je ispunila obveze utvrđen člancima 49., 50. i 52. Uredbe (EU) 2023/1542, uključujući izvješće o provjeri i odluku o odobrenju utvrđenu člankom 51. Uredbe (EU) 2023/1542, izvješća o reviziji utvrđena člankom 48. stavkom 2. Uredbe (EU) 2023/1542, tijekom 10 godina nakon što je posljednja baterija izrađena u skladu s relevantnom politikom dužne pažnje u pogledu baterija stavljenih na tržište (članak 48. stavak 3. Uredbe (EU) 2023/1542)

3. stavila baterije na tržište ili u uporabu i nije donijela politiku dužne pažnje društva u pogledu baterija, u vezi sa sirovinama utvrđenim točkom 1. Priloga X. Uredbe (EU) 2023/1542 i povezanim kategorijama rizika za društvo i okoliš utvrđenim točkom 2. Priloga X. Uredbe (EU) 2023/1542, ili nije jasno priopćila tu politiku dobavljačima i javnosti (članak 49. stavak 1. točka (a) Uredbe (EU) 2023/1542)

4. stavila baterije na tržište ili u uporabu i u svoju politiku dužne pažnje u pogledu baterija nije uključila norme koje su u skladu s međunarodno priznatim instrumentima u pogledu dužne pažnje iz točke 4. Priloga X. Uredbe (EU) 2023/1542 (članak 49. stavak 1. točka (b) Uredbe (EU) 2023/1542)

5. stavila baterije na tržište ili u uporabu i svoje unutarnje sustave upravljanja nije ustrojila na način da podupiru njegovu politiku dužne pažnje u pogledu baterija na način da je svojoj najvišoj razini rukovodstva dodijelila odgovornost za nadgledanje njegove politike dužne pažnje u pogledu baterija i vođenja evidencije o tim sustavima najmanje 10 godina (članak 49. stavak 1. točka © Uredbe (EU) 2023/1542)

6. stavila baterije na tržište ili u uporabu i nije uspostavila ili nije uvela sustav kontrola i transparentnosti u pogledu lanca opskrbe, uključujući lanac nadzora ili sustav sljedivosti, uz identifikaciju aktera u gornjem dijelu lanca opskrbe (članak 49. stavak 1. točka (d) Uredbe (EU) 2023/1542)

7. stavila baterije na tržište ili u uporabu i nije uključila svoju politiku dužne pažnje u pogledu baterija, uključujući mjere upravljanja rizicima, u ugovore i dogovore s dobavljačima (članak 49. stavak 1. točka (e) Uredbe (EU) 2023/1542)

8. stavila baterije na tržište ili u uporabu i nije uspostavila mehanizam za pritužbe, uključujući sustav ranog upozoravanja na rizike i mehanizam otklanjanje štete, ili takve mehanizme nije osigurala dogovorima o suradnji s drugim gospodarskim subjektima ili organizacijama ili nije olakšala obraćanje vanjskom stručnjaku ili tijelu, kao što je ombudsman ili takve mehanizme nije temeljila na vodećim načelima UN-a o poslovanju i ljudskim pravima (članak 49. stavak 1. točka (f) Uredbe (EU) 2023/1542)

9. dobavljač iz članka 50. stavka 3. Uredbe (EU) 2023/1542 i nije stavila izvješća o provjeri treće strane utvrđena člankom 49. stavkom 2. prvim podstavkom točkom (e) Uredbe (EU) 2023/1542 na raspolaganje subjektima u donjem dijelu lanca opskrbe (članak 49. stavak 2. drugi podstavak Uredbe (EU) 2023/1542)

10. stavila baterije na tržište ili u uporabu i nije utvrdila ili nije procijenila rizik od štetnih učinaka u svojem lancu opskrbe povezanih s kategorijama rizika navedenima u točki 2. Priloga X. Uredbe (EU) 2023/1542 u okviru svojeg plana upravljanja, među ostalim na osnovi informacija dostavljenih na temelju članka 49. Uredbe (EU) 2023/1542 i svih drugih relevantnih informacija koje su javno dostupne ili koje su dostavili dionici, s obzirom na svoju politiku dužne pažnje u pogledu baterija (članak 50. stavak 1. točka (a) Uredbe (EU) 2023/1542)

11. stavila baterije na tržište ili u uporabu i kao odgovor na utvrđene rizike nije oblikovala ili nije provela strategiju za sprečavanje, ublažavanje i općenito otklanjanje štetnih učinaka tako što o nalazima svoje procjene rizika nije izvijestila svoju najvišu razinu rukovodstva u skladu s člankom 49. stavkom 1©očkom (c) Uredbe (EU) 2023/1542) (članak 50. stavak 1. točka (b) podtočka i. Uredbe (EU) 2023/1542)

12. stavila baterije na tržište ili u uporabu i kao odgovor na utvrđene rizike nije oblikovala ili nije provela strategiju za sprečavanje, ublažavanje i općenito otklanjanje štetnih učinaka tako što nije donijela mjere upravljanja rizicima koje su u skladu s međunarodno priznatim instrumentima u pogledu dužne pažnje iz točke 4. Priloga X. Uredbe (EU) 2023/1542, s obzirom na to da imaju sposobnost da utječu na dobavljače ili prema potrebi nije poduzela korake da se izvrši pritisak na dobavljače, uključujući njihova društva kćeri i podizvođače, koji mogu najdjelotvornije spriječiti ili ublažiti utvrđeni rizik (članak 50. stavak 1. točka (b) podtočka ii. Uredbe (EU) 2023/1542)

13. stavila baterije na tržište ili u uporabu i kao odgovor na utvrđene rizike nije oblikovala ili nije provela strategiju za sprečavanje, ublažavanje i općenito otklanjanje štetnih učinaka tako što nije izradila ili nije provela plan upravljanja rizicima ili nije pratila i bilježila uspješnost napora za ublažavanje rizika ili o tome nije izvijestila svoju najvišu razinu rukovodstva u skladu s člankom 49. stavko©. točkom (c) Uredbe (EU) 2023/1542 ili nije razmotrila suspenziju ili prekid suradnje s dobavljačem ili njegovim društvom kćeri ili podizvođačem nakon neuspjelih pokušaja ublažavanja rizika, na temelju relevantnih ugovora i dogovora iz članka 49. stavka 1. točke (e) Uredbe (EU) 2023/1542 (članak 50. stavak 1. točka (b) podtočka iii. Uredbe (EU) 2023/1542)

14. stavila baterije na tržište ili u uporabu i kao odgovor na utvrđene rizike nije oblikovala ili nije provela strategiju za sprečavanje, ublažavanje i općenito otklanjanje štetnih učinaka tako što nije provela dodatne procjene činjenica i rizika za rizike koje je potrebno ublažiti ili nakon što se promijene okolnosti (članak 50. stavak 1. točka (b) podtočka iv. Uredbe (EU) 2023/1542)

15. stavila baterije na tržište ili u uporabu i nije utvrdila ili nije procijenila vjerojatnost štetnih učinaka u kategorijama rizika utvrđenih točkom 2. Priloga X. Uredbe (EU) 2023/1542 u svojem lancu opskrbe ili nije utvrdila ili nije procijenila rizike u svojem lancu opskrbe u okviru svojih sustava upravljanja rizicima ili nije provela provjere trećih strana u svojim lancima dužne pažnje putem prijavljenog tijela u skladu s člankom 51. Uredbe (EU) 2023/1542 (članak 50. stavak 3. Uredbe (EU) 2023/1542)

16. stavila baterije na tržište ili u uporabu i o nalazima procjene rizika iz članka 50. stavka 3. Uredbe (EU) 2023/1542 nije izvijestila svoju najvišu razinu rukovodstva kojoj je dodijeljena odgovornost u skladu s člankom 49. stavkom 1. točkom (c) Uredbe (EU) 2023/1542 ili nije proveo strategiju utvrđenu člankom 50. stavkom 1. točkom (b) Uredbe (EU) 2023/1542 (članak 50. stavak 4. Uredbe (EU) 2023/1542)

17. stavila baterije na tržište ili u uporabu i tijelu za nadzor tržišta ili središnjim državnim tijelima Republike Hrvatske na zahtjev nije stavila na raspolaganje izvješće o provjeri i odluku o odobrenju izdanu u skladu s člankom 51. Uredbe (EU) 2023/1542, izvješća o reviziji iz članka 48. stavka 2. Uredbe (EU) 2023/1542 i dostupne dokaze usklađenosti s programom dužne pažnje koji Komisija priznaje u skladu s člankom 53. Uredbe (EU) 2023/1542 (članak 52. stavak 1. Uredbe (EU) 2023/1542)

18. stavila baterije na tržište ili u uporabu i svojim neposrednim kupcima u donjem dijelu lanca opskrbe nije stavila na raspolaganje sve relevantne informacije koje je pribavila i zadržala na temelju svoje politike dužne pažnje u pogledu baterija, poštujući poslovnu tajnu i druge aspekte koji se odnose na konkurentnost (članak 52. stavak 2. Uredbe (EU) 2023/1542)

19. stavila baterije na tržište ili u uporabu i jednom godišnje nije preispitala i javno objavila, među ostalim na internetu, izvješće o svojoj politici dužne pažnje u pogledu baterija ili to izvješće ne sadrži podatke i informacije, prikazane na način koji krajnji korisnici mogu lako razumjeti i koji omogućuje jasno utvrđivanje o kojim baterijama je riječ, o koracima koje je ta osoba poduzela radi ispunjavanja zahtjeva utvrđenih člancima 49. i 50. Uredbe (EU) 2023/1542, uključujući nalaze o znatnim štetnim učincima u kategorijama rizika navedenima u točki 2. Priloga X. Uredbe (EU) 2023/1542 i način njihova otklanjanja, kao i sažeto izvješće o provjerama treće strane provedenima u skladu s člankom 51. Uredbe (EU) 2023/1542, uključujući ime prijavljenog tijela, poštujući poslovnu tajnu i druge aspekte koji se odnose na konkurentnost (članak 52. stavak 3. Uredbe (EU) 2023/1542)

20. stavila baterije na tržište ili u uporabu i, ako može dokazati da su sirovine koje su prisutne u bateriji utvrđene točkom 1. Priloga X. Uredbe (EU) 2023/1542 dobivene iz recikliranih izvora i javno nije objavila svoje zaključke (članak 52. stavak 4. Uredbe (EU) 2023/1542).

(2) Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 1.500,00 do 6.000,00 eura.

(3) Za prekršaj iz stavka 1. ovoga članka kaznit će se fizička osoba – obrtnik novčanom kaznom u iznosu od 3.000,00 do 6.000,00 eura.

(4) Za prekršaj iz stavka 1. ovoga članka kaznit će se fizička osoba novčanom kaznom od 1.500,00 do 6.000,00 eura.

*Kazne za neispunjenje obveza proizvođača, posjednika i distributera baterija*

**Članak 15.**

(1) Novčanom kaznom u iznosu od 3.000,00 do 30.000,00 eura kaznit će se za prekršaj pravna osoba koja je:

1. proizvođač i prvi put je stavila na raspolaganje na tržištu u Republici Hrvatskoj bateriju, a nije bila upisana u registar iz članka 55. Uredbe (EU) 2023/1542 (članak 55. stavak 2. prvi podstavak Uredbe (EU) 2023/1542)

2. proizvođač i stavila je baterije, uključujući one ugrađene u uređaje, laka prijevozna sredstva ili druga vozila, na raspolaganje na tržište u Republici Hrvatskoj i nije, ili u slučaju ovlaštenja nije njezin ovlašteni zastupnik za proširenu odgovornost proizvođača, registriran u Republici Hrvatskoj u registar iz članka 55. Uredbe (EU) 2023/1542 (članak 55. stavak 2. treći podstavak Uredbe (EU) 2023/1542)

3. proizvođač ili, ako je to primjenjivo, je ovlašteni zastupnik za proširenu odgovornost proizvođača i nije obavijestila nadležno tijelo o svim promjenama informacija sadržanih u upisu u registar iz članka 55. Uredbe (EU) 2023/1542 i o svim trajnim prestancima stavljanja na raspolaganje na tržište u Republici Hrvatskoj baterija navedenih u upisu u registar iz članka 55. Uredbe (EU) 2023/1542 (članak 55. stavak 12. Uredbe (EU) 2023/1542)

4. proizvođač i ako je prodala baterije u Republici Hrvatskoj i nije pisanim ovlaštenjem imenovala ovlaštenog zastupnika za proširenu odgovornost proizvođača u Republici Hrvatskoj (članak 56. stavak 3. Uredbe (EU) 2023/1542)

5. posjednik baterije i u svrhu evidentiranja da otpadna baterija za laka prijevozna sredstva, otpadna industrijska baterija i otpadna baterija za električna vozila podvrgnuta pripremi za ponovnu uporabu ili pripremi za prenamjenu više nije otpad, na zahtjev nadležnog tijela nije predočila dokaze i dokumentaciju utvrđenu člankom 73. stavkom 1. Uredbe (EU) 2023/1542 (članak 73. stavak 1. Uredbe (EU) 2023/1542)

6. proizvođač i ako, od trenutka kada se određena baterija počne isporučivati na teritoriju Republike Hrvatske, besplatno i na zahtjev elektroničkim putem subjektima za gospodarenje otpadom koji provode pripremu za ponovnu uporabu, pripremu za prenamjenu ili obradu, u mjeri u kojoj je to potrebno tim subjektima za provedbu navedenih aktivnosti, nije stavila na raspolaganje informacije koje su specifične za taj model baterije i koje su utvrđene člankom 74. stavkom 3. Uredbe (EU) 2023/1542 (članak 74. stavak 3. Uredbe (EU) 2023/1542)

7. distributer koji isporučuje nove baterije krajnjim korisnicima u svojim maloprodajnim prostorima neprekidno i na lako dostupan i jasno vidljiv način nije stavila na raspolaganje krajnjim korisnicima baterija informacije utvrđene člankom 74. stavcima 1. i 2. Uredbe (EU) 2023/1542 i informacije o načinu na koji krajnji korisnici mogu besplatno vratiti otpadne baterije u odgovarajuća skupljališta uspostavljena na maloprodajnim mjestima ili u ime internetske platforme (članak 74. stavak 4. Uredbe (EU) 2023/1542).

(2) Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 1.500,00 do 6.000,00 eura.

(3) Za prekršaj iz stavka 1. ovoga članka kaznit će se fizička osoba – obrtnik novčanom kaznom u iznosu od 3.000,00 do 6.000,00 eura.

(4) Za prekršaj iz stavka 1. ovoga članka kaznit će se fizička osoba novčanom kaznom od 1.500,00 do 6.000,00 eura.

*Kazna za prekršaje u vezi putovnice za baterije*

**Članak 16.**

(1) Novčanom kaznom u iznosu od 3.000,00 do 30.000,00 eura kaznit će se za prekršaj pravna osoba koja je:

1. stavila na tržište ili u uporabu baterije za laka prijevozna sredstva, industrijske baterije kapaciteta većeg od 2 kWh ili baterije za električno vozilo i nema elektroničku evidenciju (*putovnica za baterije*) (članak 77. stavak 1. Uredbe (EU) 2023/1542) ili putovnica za baterije ne sadrži informacije utvrđene člankom 77. stavkom 2. Uredbe (EU) 2023/1542 ili putovnica za baterije nije dostupna putem QR koda iz članka 13. stavka 6. Uredbe (EU) 2023/1542 ili QR kod nije povezan s jedinstvenim identifikatorom koji joj dodjeljuje gospodarski subjekt koji stavlja bateriju na tržište ili QR kod i jedinstveni identifikator nije usklađen s normama ISO/IEC 15459-1:2014, 15459-2:2015, 15459-3:2014, 15459-4:2014, 15459-5:2014 i 15459-6:2014 ili jednakovrijednim normama (članak 77. stavak 3. Uredbe (EU) 2023/1542)

2. stavila baterije na tržište i nije osigurala da su informacije sadržane u putovnici za baterije točne, potpune i ažurirane (članak 77. stavak 4. Uredbe (EU) 2023/1542)

3. stavila baterije na tržište i nije osigurala da se sve informacije sadržane u putovnici za baterije temelje na otvorenim standardima, da su u interoperabilnom formatu, da se mogu prenositi putem otvorene interoperabilne mreže za razmjenu podataka, da nisu ovisne o određenom pružatelju usluga, te da su strukturirane i omogućuju strojno čitanje i pretraživanje, i da su u skladu sa zahtjevima utvrđenima člankom 78. Uredbe (EU) 2023/1542) (članak 77. stavak 5. Uredbe (EU) 2023/1542).

(2) Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 1.500,00 do 6.000,00 eura.

(3) Za prekršaj iz stavka 1. ovoga članka kaznit će se fizička osoba – obrtnik novčanom kaznom u iznosu od 3.000,00 do 6.000,00 eura.

(4) Za prekršaj iz stavka 1. ovoga članka kaznit će se fizička osoba novčanom kaznom od 1.500,00 do 6.000,00 eura.

*Kazne za nepoduzimanje korektivnih mjera*

**Članak 17.**

(1) Novčanom kaznom u iznosu od 3.000,00 do 30.000,00 eura kaznit će se za prekršaj pravna osoba koja je:

1. stavila baterije na tržište i nije osigurala da se poduzmu sve odgovarajuće korektivne mjere u vezi svih neusklađenih baterija koje je taj gospodarski subjekt stavio na raspolaganje na tržište diljem Unije (članak 79. stavak 3. Uredbe (EU) 2023/1542)

2. stavila baterije na tržište i nije osigurala da se poduzmu korektivne mjere u pogledu svih usklađenih baterija koje predstavljaju rizik, a koje je stavio na raspolaganje na tržištu diljem Unije (članak 81. stavak 2. Uredbe (EU) 2023/1542).

(2) Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 1.500,00 do 6.000,00 eura.

(3) Za prekršaj iz stavka 1. ovoga članka kaznit će se fizička osoba – obrtnik novčanom kaznom u iznosu od 3.000,00 do 6.000,00 eura.

(4) Za prekršaj iz stavka 1. ovoga članka kaznit će se fizička osoba novčanom kaznom od 1.500,00 do 6.000,00 eura.

*Kazna za stavljanje na tržište formalno neusklađene baterije i propuštanje odvojenog sakupljanja*

**Članak 18.**

1. Novčanom kaznom u iznosu od 500,00 do 1.000,00 eura kaznit će se pravna osoba i fizička osoba - obrtnik koji stavlja na tržište ili u uporabu bateriju pri čemu postoji formalna neusklađenost propisana člankom 83. stavkom 1. Uredbe (EU) 2023/1542
2. Za prekršaj iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 100,00 do 500,00 eura.

(3) Novčanom kaznom u iznosu od 30,00 do 300,00 eura kaznit će se za prekršaj fizička osoba koja je krajnji korisnik i koja nije ispunila obveze utvrđene člankom 64. Uredbe (EU) 2023/1542.

IV. PRIJELAZNE I ZAVRŠNE ODREDBE

*Prijelazne odredbe*

**Članak 19.**

(1) Ministarstvo nadležno za zaštitu okoliša obvezno je uskladiti sustav proširene odgovornosti proizvođača baterija uključujući i gospodarenje otpadnim baterijama s ovim Zakonom i Uredbom (EU) 2023/1542 do 18. kolovoza 2025. godine.

(2) Ministarstvo nadležno za zaštitu okoliša obvezno je prilagoditi e-ONTO aplikaciju zahtjevima izvješćivanja utvrđenim člankom 75. Uredbe (EU) 2023/1542 do 18. kolovoza 2025. godine.

*Rokovi za izvršenje obveza Fonda*

**Članak 20.**

(1) Fond je obvezan uskladiti akte o gospodarenju baterijama i otpadnim baterijama koje je donio s ovim Zakonom i Uredbom (EU) 2023/1542 do 18. kolovoza 2025. godine.

(2) Fond i osoba s kojom Fond ima sklopljen ugovor o obavljanju usluge sakupljanja i obrade otpadnih baterija obvezni su uskladiti taj ugovor s ovim Zakonom i Uredbom (EU) 2023/1542 do 18. kolovoza 2025. godine.

(3) Fond i Financijska agencija obvezni su uskladiti Registar proizvođača s proširenom odgovornosti, utvrđen propisom koji uređuje gospodarenje otpadom, s ovim Zakonom i Uredbom (EU) 2023/1542 do 18. kolovoza 2025. godine.

*Usklađenje obavljanja gospodarenja otpadom*

**Članak 21.**

(1) Pravna i fizička osoba – obrtnik, koja je ovlaštena gospodariti otpadom, koji uključuje otpadne baterije, temeljem dozvole za gospodarenje otpadom ili temeljem upisa u Očevidnik sakupljača i oporabitelja ili temeljem upisa u Evidenciju reciklažnih dvorišta, sukladno Zakonu o gospodarenju otpadom („Narodne novine“, broj 84/21 i 142/23 – Odluka Ustavnog suda Republike Hrvatske), obvezna je uskladiti način na koji obavlja djelatnost sakupljanja, oporabe i zbrinjavanja otpada s ovim Zakonom i Uredbom (EU) 2023/1542 do 18. kolovoza 2025. godine.

(2) Tijelo nadležno za rješavanje o zahtjevu za izdavanje dozvole za gospodarenje otpadom određeno propisom koji uređuje gospodarenje otpadom, temeljem obavijesti nadležne inspekcije, rješenjem će ukinuti dozvolu za gospodarenje otpadom, osobi koja ne ispuni obvezu iz stavka 1. ovoga članka.

(3) Tijelo nadležno za rješavanje o zahtjevu za upis u Očevidnik sakupljača i oporabitelja, određeno propisom koji uređuje gospodarenje otpadom, temeljem obavijesti nadležne inspekcije, rješenjem će brisati osobu iz Očevidnika sakupljača i oporabitelja koja ne ispuni obvezu iz stavka 1. ovoga članka.

(4) Tijelo nadležno za rješavanje o zahtjevu za upis u Evidenciju reciklažnih dvorišta, određeno propisom koji uređuje gospodarenje otpadom, temeljem obavijesti nadležne inspekcije, rješenjem će brisati osobu iz Evidencije reciklažnih dvorišta koja ne ispuni obvezu iz stavka 1. ovoga članka.

(5) Na rješenja iz stavka 2., 3. i 4. ovoga članka na odgovarajući način primjenjuju se odredbe propisa koji uređuje gospodarenje otpadom u dijelu koji uređuje dozvolu za gospodarenje otpadom, upis u Očevidnik sakupljača i oporabitelja i upis u Evidenciju reciklažnih dvorišta.

*Stupanje na snagu*

**Članak 22.**

Ovaj Zakon stupa na snagu osmoga dana od dana objave u „Narodnim novinama“, osim članka 14. točaka 1. i 2. i članka 15. koji stupaju na snagu 18. kolovoza 2025. godine, te članka 11., članka 12. točke 7. i članka 16. ovoga Zakona koji stupaju na snagu 18. veljače 2027. godine.

**O B R A Z L O Ž E N J E**

**Uz članak 1.**

Ovim člankom uređuje se predmet Zakona.

**Uz članak 2.**

Ovim člankom utvrđuje se da se ovim Zakonom osigurava provedba Uredbe (EU) 2023/1542 Europskog parlamenta i Vijeća od 12. srpnja 2023. o baterijama i otpadnim baterijama, izmjeni direktive 2008/98/EZ i Uredbe (EU) 2019/1020 te stavljanju izvan snage Direktive 2006/66/EZ (SL L191, 28.7.2023).

**Uz članak 3.**

Ovim člankom utvrđuje se da pojmovi koji se koriste u ovom Zakonu imaju značenje utvrđeno Uredbom (EU) 2023/1542, zakonima kojima se uređuje gospodarenje otpadom i propisima donesenim temeljem tih zakona, te da podaci i dokumentacija koji se koriste u provedbi Uredbe (EU) 2023/1542 u Republici Hrvatskoj moraju biti na hrvatskom jeziku.

**Uz članak 4.**

Ovim člankom utvrđuje se da je ministarstvo nadležno za zaštitu okoliša *tijelo koje provodi prijavljivanje* i nadležno je za prijavu tijela za ocjenjivanje sukladnosti, da je Hrvatska akreditacijska agencija *nacionalno akreditacijsko tijelo* koje provodi utvrđivanje i provedbu postupaka potrebnih za procjenu, te praćenje prijavljenih tijela, uključujući njihovu usklađenost s člankom 27. Uredbe (EU) 2023/1542 kako je utvrđeno člankom 22. stavkom 1. Uredbe (EU) 2023/1542, te da se na pitanja prijavljivanja tijela za ocjenjivanje sukladnosti na odgovarajući način se primjenjuju odredbe propisa koji uređuje prijavljivanje tijela za ocjenjivanje sukladnosti. Dodatno, ako ministarstvo nadležno za zaštitu okoliša smatra da uporaba određene tvari u izradi baterija ili prisustvo određene tvari u bateriji u vrijeme njihovog stavljanja na tržište ili u daljnjim fazama životnog ciklusa baterije predstavlja rizik za zdravlje ljudi ili za okoliš kojim se ne može na odgovarajući način upravljati ili nadzirati i na koji je potrebno odgovoriti na razini Europske unije, o navedenom će obavijestiti ministarstvo nadležno za zdravstvo i predložiti će pripremu dosjea za uvođenje ograničenja, koji se priprema u formatu određenom Uredbe (EZ) br. 1907/2006 (REACH).

**Uz članak 5.**

Ovim člankom se utvrđuje se da je Fond za zaštitu okoliša i energetsku učinkovitost *organizacija za kontrolu odgovornosti proizvođača*, te se propisuju obveze Fonda: da uspostavi Registar proizvođača utvrđen člankom 55. Uredbe (EU) 2023/1542 u okviru Registra proizvođača s proširenom odgovornosti, da osigura sakupljanje i obradu otpadnih baterija u skladu s člankom 59., 60., 61. i 70. Uredbe (EU) 2023/1542, da uspostavi elektronički sustav u skladu s člankom 75. stavkom 8. Uredbe (EU) 2023/1542, te se propisuje obveza Fonda da ishodi ovlaštenje iz članka 58. Uredbe (EU) 2023/1542.

**Uz članak 6.**

Ovim člankom propisuje se nadležnosti ministarstva nadležnog za zaštitu okoliša: izdavanje ovlaštenja u skladu s člankom 58. Uredbe (EU) 2023/1542, donošenje rješenja o provedbi članka 69. stavaka 3. Uredbe (EU) 2023/1542, provedba istraživanja iz članka 69. stavka 5. Uredbe (EU) 2023/1542, izvješćivanje Komisije u skladu s člankom 76. Uredbe (EU) 2023/1542, pružanje informacija i potpore gospodarskim subjektima u ispunjavanju obveza dužne pažnje u skladu s člankom 48. stavkom 6. Uredbe (EU) 2023/1542, te obveza Ministarstva da obavještava Europsku komisiju u skladu s člankom 54. stavkom 4. i člankom 93. Uredbe (EU) 2023/1542.

**Uz članak 7.**

Ovim člankom se propisuju nadležna tijela za nadzor nad primjenom ovoga Zakona i Uredbe (EU) 2023/1542. Nadzor provode, u skladu s posebnim zakonima, nadležni inspektori Državnog inspektorata (inspekcija zaštite okoliša, sanitarna inspekcija, tržišna inspekcija, elektroenergetska inspekcija), Hrvatske regulatorne agencije za mrežne djelatnosti (HAKOM), Ministarstva zdravstva, Ministarstva mora, prometa i infrastrukture, Ministarstva unutarnjih poslova, Ministarstva financija – Carinska uprava, Državnog zavoda za mjeriteljstvo i Hrvatske agencija za civilno zrakoplovstvo te komunalno redarstvo (JLS).

**Uz članak 8.**

Ovim člankom se propisuje da nadležno tijelo koje provodi nadzor, nadziranom subjektu zabranjuje ili ograničava stavljanje na tržište i/ili na raspolaganje na tržište i/ili uporabu ili povlačenje ili opoziv s tržišta Republike Hrvatske ili naređuje uklanjanje nepravilnosti, nedostataka ili neusklađenosti ili zabranjuje proizvodnju, stavljanje na tržište i/ili na raspolaganje na tržište i/ili stavljanje u uporabu baterije koja nije u skladu sa zahtjevima ovoga Zakona i Uredbe (EU) 2023/1542 ili ako nadzirani subjekt ne postupa u skladu s ovim Zakonom i Uredbom (EU) 2023/1542 te se određuje izricanje novčane kazne sukladno zakonu o općem upravnom postupku ako nadzirana osoba nije izvršila naređenu mjeru kao i izjavljivanje žalbe odnosno pokretanje upravnog spora sukladno propisima koji uređuju rad tijela ovlaštenih za nadzor. Za provedbu nadzora službe nadležne za komunalni red jedinice lokalne samouprave primjenjuje se ovlasti sukladno propisu koji uređuje gospodarenje otpadom.

**Uz članak 9.**

Ovom odredbom propisuje se obveza tijelima nadležnim za nadzor iz članka 7. ovoga Zakona da optužni prijedlog ili prijavu nadležnom tijelu, osim Hrvatske regulatorne agencije za mrežne djelatnosti (HAKOM) koja podnosi optužni prijedlog u skladu s posebnim propisom koji uređuje elektroničke komunikacije.

**U članke 10., 11., 12., 13., 14., 15., 16. i 17.**

Ovim člancima se propisuju prekršajne odredbe za pravne i fizičke osobe

**Uz članak 18.**

Ovim člankom se propisuju prekršajne odredbe za stavljanje na tržište baterije kod koje postoji formalna neusklađenost i prekršajne odredbe za krajnjeg korisnika.

**Uz članak 19.**

Ovim člankom propisuje se obveza ministarstvu nadležnog za zaštitu okoliša da do 18. kolovoza 2025. godine uskladi s ovim Zakonom i Uredbom (EU) 2023/1542 sustav proširene odgovornosti proizvođača baterija i e-ONTO aplikaciju.

**Uz članak 20.**

Ovim člankom propisuje se obveza usklađenja s ovim Zakonom i Uredbom (EU) 2023/1542 do 18. kolovoza 2025. godine akta Fonda, ugovora o obavljanju usluge sakupljanja i obrade otpadnih baterija i Registra proizvođača s proširenom odgovornosti.

**Uz članak 21.**

Ovom člankom propisuje se obveza i rok za usklađenje s ovim Zakonom i Uredbom (EU) 2023/1542 za pravne i fizičke osobe – obrtnike koje su ovlaštena gospodariti otpadom, propisuje se ovlast tijela da ukine dozvolu za gospodarenje otpadom i briše upis osobe iz Očevidnika sakupljača i oporabitelja i Evidencije reciklažnih dvorišta, te da se na rješenje o ukidanju dozvole i brisanje iz tog Očevidnika i Evidencije na odgovarajući način primjenjuju se odredbe propisa koji uređuje gospodarenje otpadom u dijelu koji uređuje dozvolu za gospodarenje otpadom i upis u Očevidnik sakupljača i oporabitelja.

**Uz članak 22.**

Ovim člankom propisuje se stupanje na snagu Zakona.